યાદવ અને મુસ્લિમ મળીને ૩૦ ટકાની મતબેંક પર વર્ચસ્વના આધારે પંદર વર્ષ બિહારમાં રાજ કરનાર લાલુપ્રસાદની આ મતબેંકો હવે અકબંધ રહી નથી. તેમના પક્ષનો બ્રાહ્મણ ચહેરો મનાતા રઘુનાથ ઝા હવે સમાજવાદી પાર્ટીમાં છે. પપ્પુ યાદવે લાલુપ્રસાદથી અલગ થઈને જન અધિકાર મોરચો નામના રાજકીય પક્ષની રચના કરી છે. પપ્પુ યાદવને પડદા પાછળ ભાજપનું સમર્થન હોવાનું મનાય છે. આ જ પપ્પુ યાદવે મધેપુરામાંથી જદયુના દિગ્ગજ શરદ યાદવને હરાવ્યા હતા.